A 2006–07-es szezonban is ő számított az első számú jobbhátvédnek Álvaro Arbeloa érkezése ellenére is. Ez az év is sikeres volt számára, végig magabiztos volt, a Liverpool hivatalos honlapjának egy szavazásán pedig a szurkolók megszavazták neki a bizalmat. A 2007-es Bajnokok Ligája döntőjén is részt vett, 88 perc után Arbeloa jött be a helyére. A meccset a Milan nyerte 2–1-re. Július 23-án Finnan hároméves szerződéssel hosszabbított a Liverpoolnál.